HPT แรงรอบใหม่! บวกเกือบ 7% เก็งรายได้ปีนี้ยังโต 25%
HPT แรงรอบใหม่! บวกเกือบ 7% เก็งรายได้ปีนี้ยังโต 15-25% โดยราคาหุ้นปิดตลาดภาคเช้าราคาอยู่ที่ 1.28 บาท บวก 0.08 บาท หรือ 6.67% สูงสุดที่ 1.33 บาท ต่ำสุดที่ 1.20 บาท มูลค่าซื้อขายที่ 38.39 ล้านบาท 
13 ก.ค. 2559

โดยราคาหุ้นปรับตัวขึ้นแรงหลังจากมีการคาดการณ์ว่ากำไรในปีนี้จะเติบโต 10-15% ขณะที่บริษัทคงเป้ารายได้ที่ 150 ล้านบาท 
อนึ่งก่อนหน้านี้ นางสาวนิจวรรณ เชาว์กิตติโสภณ ผู้อำนวยการฝ่ายการตลาด บริษัท โฮม พอตเทอรี่ จำกัด (มหาชน) หรือ HPT เปิดเผยว่า บริษัทคาดว่าอัตรากำไรสุทธิปีนี้จะปรับตัวสูงขึ้นมาอยู่ที่ระดับ 10-15% จากปีก่อนอยู่ที่ 9.12% พร้อมคงเป้าหมายรายได้ไว้ที่ 150 ล้านบาท หรือเติบโต 15-25%
เนื่องจากบริษัทจะมีกำลังการผลิตใหม่เพิ่มเข้ามาอีก 20% ในช่วงไตรมาส 2/59 จากปีก่อนมีกำลังการผลิตอยู่ 3 ล้านชิ้นต่อปี ส่งผลให้ต้นทุนการผลิตปรับตัวลดลง นอกจากนี้บริษัทฯจะเน้นขายผลิตภัณฑ์ใหม่ที่มีอัตรากำไร (มาร์จิ้น) สูงเพิ่มเติมด้วย